Oficialusis leidinys L 135 , 03/06/2003 p. 0019 - 0024



Komisijos sprendimas 2003 m. gegužės 23 d. nustatantis specialius reikalavimus žuvininkystės ūkiuose auginamų vandens gyvūnų rūšių, kurios laikomos neimliomis tam tikroms ligoms, ir jų produktų tiekimui rinkai (pranešta dokumentu Nr. C(2003) 1641) (tekstas svarbus EEE) (2003/390/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių žuvininkystės ūkiuose auginamų vandens gyvūnų ir jų produktų tiekimą rinkai [1], su paskutiniais pakeitimais, padarytais Direktyva 98/45/EB [2], ypač į jos 10 straipsnio 3 dalį, 14 straipsnio 1 ir 3 dalis ir 14 straipsnio 4 dalies antrąją pastraipą, kadangi: (1) Direktyva 91/67/EEB nustato reikalavimus ir priemones dėl tinkamų sąlygų sudarymo tiekiant rinkai zonose ir ūkiuose, kurių programa arba statusas patvirtinti, užaugintas gyvas žuvis, moliuskus ir vėžiagyvius, jų ikrelius ir gametas, nepriskiriamus imlioms rūšims, nurodytoms minėtos direktyvos A priedo lentelės 2-os skilties II sąraše. (2) Direktyva 91/67/EEB numato tų reikalavimų išimtis rūšims, kurios nėra atitinkamų ligų nešiotojos, t. y. jei įrodyta, kad šios ligos pasyviai nepernešamos, kai imlioms rūšims nepriskiriami žuvininkystės ūkyje auginami vandens gyvūnai, jų ikreliai arba gametos yra pervežami iš nepatvirtintos zonos į patvirtintą zoną. Ši direktyva taip pat nurodo sudaryti žuvininkystės ūkiuose auginamų gyvūnų, kuriems šios išimtys turi būti taikomos, sąrašą. (3) Pakankamai įrodyta, kad tam tikros moliuskų rūšys nėra imlios bonamiozei (Bonamia ostreae) ir marteiliozei (Marteilia refringens) ir jų pasyviai neperneša. Todėl jos turėtų būti įrašytos į sąrašą. (4) Direktyva 91/67/EEB numato, kad užauginta gyva žuvis ir moliuskai turi būti lydimi judėjimo dokumentų, jei jie įvežami į zonas ir ūkius, kurių programa arba statusas yra patvirtinti. 1992 m. gruodžio 11 d. Komisijos sprendimas 93/22/EEB, nustatantis judėjimo dokumentų pavyzdį, numatytą Tarybos direktyvos 91/67/EEB [3] 14 straipsnyje, pateikia tuos pavyzdinius judėjimo dokumentus. Siekiant aiškumo, pavyzdiniai judėjimo dokumentai turi būti atnaujinti, o Sprendimas 93/22/EEB turi būti pakeistas šiuo sprendimu. (5) Direktyva 91/67/EEB numato, kad rinkai tiekiant moliuskus, nurodytus jos A priedo lentelės 2-os skilties II sąraše, turi būti pateiktos papildomos garantijos, įskaitant garantijas, susijusias su moliuskų kilme. Šių garantijų taikymas kelia sunkumų moliuskų tiekimui. Atitinkamai Komisijos sprendimas 93/55/EEB [4] su pakeitimais, padarytais Sprendimu 93/169/EEB [5], iš dalies pakeičia garantijas, taikomas įvežant moliuskus į zonas, kurioms patvirtinta įrodymo dėl Bonamia ostreae ir Marteilia refringens nebuvimo programa. Sprendimo 93/55/EEB nuostatos turėtų būti atnaujintos ir aiškumo dėlei pakeistos šio sprendimo nuostatomis. (6) Šis sprendimas atsižvelgia į naujus mokslo duomenis ir Tarptautinio epizootinių ligų biuro (International office of Epizootic Diseases, OIE) rekomendacijas. (7) Šis sprendimas nepažeidžia visuomenės sveikatos sertifikavimo reikalavimų, todėl jo pavyzdžio dokumentų neturėtų būti reikalaujama, kai žuvininkystės ūkiuose auginami vandens gyvūnai, jų ikreliai ir gametos tiekiami rinkai tiesiogiai žmonių maistui. (8) Šių naujų sertifikavimo reikalavimų įgyvendinimui turėtų būti suteikta pakankamai laiko. (9) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Apimtis ir objektas 1. Šis sprendimas nustato: a) gyvūnų sveikatos reikalavimus tiekiant rinkai zonose ir ūkiuose, kurių programa arba statusas patvirtinti, žuvininkystės ūkiuose užaugintus vandens gyvūnus, jų ikrelius ir gametas, neimlius ligoms, nurodytoms Direktyvos 91/67/EEB A priedo lentelės 1-os skilties II sąraše; b) judėjimo dokumentų pavyzdį, numatytą Direktyvos 91/67/EEB 14 straipsnio 1 ir 3 dalyse, ir c) žuvininkystės ūkiuose auginamų vandens gyvūnų rūšių sąrašą, kuriam taikomos minėtos direktyvos 14 straipsnio 4 dalies pirmojoje pastraipoje numatytos išimtys. 2. Šis sprendimas netaikomas, jei žuvininkystės ūkiuose auginami vandens gyvūnai, jų ikreliai ir gametos, nurodyti pirmojoje pastraipoje, tiekiami rinkai tiesiogiai žmonių maistui. 2 straipsnis Šiame sprendime naudojami apibrėžimai, pateikti Direktyvos 91/67/EEB 2 straipsnyje, 1993 m. birželio 24 d. Tarybos direktyvos 93/53/EEB, nustatančios būtiniausias Bendrijos priemones tam tikrų žuvų ligų kontrolei [6], 2 straipsnyje su paskutiniais pakeitimais, padarytais Komisijos sprendimu 2001/288/EB [7], ir 1995 m. gruodžio 22 d. Tarybos direktyvos 95/70/EB, nustatančios būtiniausias Bendrijos priemones tam tikrų dvigeldžių moliuskų ligų kontrolei [8], 2 straipsnyje su paskutiniais pakeitimais, padarytais Komisijos sprendimu 2003/83/EB [9]. 3 straipsnis Judėjimo dokumentai Visi žuvininkystės ūkiuose auginami vandens gyvūnai, kuriems taikomas šis sprendimas, jų ikreliai ir gametos, įvežami į zonas ir ūkius, kurių programa arba statusas patvirtintas, turi būti lydimi judėjimo dokumentų, užpildytų pagal I priedo pavyzdį, atsižvelgiant į II priedo aiškinamąsias pastabas, ir atitikti juose keliamas reikalavimus. 4 straipsnis Rūšys, kurios nėra ligų nešiotojos Pagal Direktyvos 91/67/EEB 14 straipsnio 4 dalies antrąją pastraipą šio sprendimo III priedas nustato žuvininkystės ūkiuose auginamų vandens gyvūnų rūšių sąrašą, kurioms taikomos pirmojoje pastraipoje numatytos išimtys. 5 straipsnis Panaikinimas Sprendimai 93/22/EEB ir 93/55/EEB panaikinami. Nuorodos į panaikintus sprendimus laikomos nuorodomis į šį sprendimą. 6 straipsnis Taikymas Šis sprendimas taikomas nuo 2003 m. rugpjūčio 2 d. 7 straipsnis Šis sprendimas skirtas valstybėms narėms. Priimta Briuselyje, 2003 m. gegužės 23 d. Komisijos vardu David Byrne Komisijos narys [1] OL L 46, 1991 2 19, p. 1. [2] OL L 189, 1998 7 3, p. 12. [3] OL L 16, 1993 1 25, p. 8. [4] OL L 14, 1993 1 22, p. 24. [5] OL L 71, 1993 3 24, p. 16. [6] OL L 175, 1993 7 19, p. 23. [7] OL L 99, 2001 4 10, p. 11. [8] OL L 332, 1995 12 30, p. 33. [9] OL L 32, 2003 2 7, p. 13. -------------------------------------------------- I PRIEDAS +++++ TIFF +++++ +++++ TIFF +++++ +++++ TIFF +++++ -------------------------------------------------- II PRIEDAS Aiškinamosios pastabos judėjimo dokumentams ir ženklinimui a) Judėjimo dokumentus pateikia kilmės šalies narės kompetentingos institucijos, remdamosi šio sprendimo I priede pateiktu pavyzdžiu ir atsižvelgdamos į siuntoje esančių gyvūnų rūšis bei paskirties vietos statusą. b) Kiekvieno judėjimo dokumento originalas spausdinamas vieno lapo abiejose pusėse (a single page, double-sided), o jei vieno lapo nepakanka, jis spausdinamas tokia forma, kad visi lapai sudaro vientisą ir nedalijamą visumą. Kiekvieno puslapio viršuje dešinėje pusėje pažymima "originalas" ir nurodomas specialus kompetentingos institucijos suteiktas kodas. Visi judėjimo dokumento puslapiai sunumeruojami – (puslapio numeris) iš (bendras puslapių skaičius). c) Judėjimo dokumento originalas ir judėjimo dokumento pavyzdyje nurodytos etiketės parengiami bent viena oficialia paskirties šalies narės kalba. Tačiau prireikus šalys narės gali leisti naudoti kitas kalbas kartu su oficialiai patvirtintu vertimu. d) Judėjimo dokumento originalas turi būti užpildytas tą dieną, kai pakraunama siunta, užantspauduotas oficialiu antspaudu ir pasirašytas kompetentingos institucijos oficialiai paskirto inspektoriaus. Tai darydama, kompetentinga kilmės šalies narės institucija užtikrina, kad būtų vadovaujamasi sertifikavimo principais, panašiais į nustatytus Tarybos direktyvoje 96/93/EB (OL L 13, 1997 1 16, p. 28). Antspaudas, jei jis neįspaustas, ir parašas turi būti kitos, nei pats tekstas, spalvos. e) Jei siuntoje esančių prekių identifikavimo tikslais prie judėjimo dokumento pridedami papildomi lapai, šie lapai laikomi originalo dalimi. Sertifikuodamas oficialiai paskirtas inspektorius kiekvieną jų pasirašo ir ant kiekvieno uždeda antspaudą. f) Judėjimo dokumento originalas turi lydėti siuntą, iki ji atvežama į paskirties vietą. g) Judėjimo dokumentas galioja 10 dienų nuo išdavimo dienos. Jei siunta pervežama laivu, galiojimo laikas pratęsiamas tiek, kiek laiko ji išbūna laive. h) Vandens gyvūnai, jų ikreliai ir gametos nepervežami kartu su kitais vandens gyvūnais ar jų ikreliais ir gametomis, kurių veterinarinis statusas žemesnis. Be to, jų negalima pervežti jokiomis kitomis jų veterinarinį statusą keičiančiomis sąlygomis. -------------------------------------------------- III PRIEDAS Žuvininkystės ūkiuose auginamų vandens gyvūnų rūšių, laikomų neimliomis tam tikroms ligoms ir jų nepernešančiomis, sąrašas Moliuskų liga (mollusc disease) (patogenas) | Moliuskų rūšys | Bonamiozė (Bonamia ostreae) | Austrės Crassostrea gigas Midijos Mytilus edulis ir M. galloprovincialis Moliuskai Ruditapes decussates ir Ruditapes philippinarum | Marteiliozė (Marteilia refringens) | Austrės Crassostrea gigas | --------------------------------------------------